મંત્રી શ્રી ચુડાસમાએ રાજ્યપાલશ્રીને રૂબરૂમાં મળીને આમંત્રણ પાઠવીને સરદાર સાહેબના જીવન વિશે તેમજ કાર્યશૈલીની વિસ્તૃત ચર્ચા કરી હતી તથા ગુજરાતમાં નિર્માણ પામેલ આ ઐતિહાસિક સ્મારકની વિસ્તૃત વિગતો આપતા કહ્યું હતું કે, સરદાર વલ્લભભાઇ પટેલે આઝાદી બાદ ભારતના ૫૬૨ રજવાડાઓનું એકત્રિકરણ કરીને અખંડ ભારતની રચના કરી હતી. રૂા. ૨૫૦૦ કરોડથી વધુના ખર્ચે તૈયાર થનાર ‘‘સ્ટેચ્યુ ઓફ યુનિટી’’ને પ્રવાસન સ્થળ તરીકે વિકસાવાશે જેની પ્રતિદિન અંદાજીત ૧૫,૦૦૦થી વધુ લોકો મુલાકાત લેશે.